Abubakar Shehu-Abubakar
Abubakar Shehu-Abubakar (An haife shi a ranar 17 ga watan Disamba, na shekarar alif dubu daya da dari tara da sabin da bakwai 1977, Gombe, Nigeria) shi ne shugaban gargajiyar Nijeriya wanda aka nada shi a matsayin Sarkin Gombe na 11 a watan Yunin, shekara ta 2014.  Kuma shine shugaban sarakunan masarautun jihar Gombe. Ya zama Sarki ne bayan rasuwar mahaifinsa, Shehu Abubakar, sarki na 10, wanda ya mutu a ranar 27 ga Mayu, 2014. Abubakar Shehu-Abubakar shine da na biyu na Shehu Abubakar.

Tarihi 
An haifi Abubakar Shehu-Abubakar a garin Gombe, Najeriya. Ya halarci makarantar firamaren yara ta Gombe daga 1982 zuwa 1988 da kuma makarantar sakandaren kimiyya ta gwamnati, Gombe, daga 1989 zuwa 1995. Shehu-Abubakar ya sami digiri na farko a fannin kimiyyar siyasa daga jami’ar Maiduguri, inda ya kasance dalibi daga 2001 har zuwa kammala karatunsa a shekara ta 2005
Abubakar ya yi aiki a matsayin kansilan mai kulawa a Majalisar Karamar Hukumar Gombe daga 2006 zuwa 2007. Daga 2007 har zuwa 2009, ya yi aiki a matsayin mai taimaka wa Daraktan Gudanarwa a Ma’aikatar Tsaro ta Tarayyar da ke Abuja. Daga baya ya zama shugaban kamfanin Kliptown Lagoon Nigeria Ltd. da babban darakta na Horizon Interlinks Global Resources.

Mahaifin Shehu-Abubakar, Sarkin Gombe na 10, Shehu Abubakar, ya mutu sakamakon cutar kansa a kasar Landan a ranar 27 ga Mayu, 2014. An nada shi a matsayin magajin Shehu Abubakar a farkon watan Yunin 2014. Sakataren Gwamnatin Gombe (SSG), Abubakar Bage , ya gabatarwa da Shehu-Abubakar wasikar nadin nasa a Babban Masallacin Gombe a ranar 6 ga Yuni, 2014.

Manazarta

Haifaffun 1977
Rayayyun Mutane